**PRORAČUNSKI KORISNIK:** SVEUČILIŠTE JOSIPA JURJA STROSSMAYERA U OSIJEKU FAKULTET ZA ODGOJNE I OBRAZOVNE ZNANOSTI

**NADLEŽNO MINISTARSTVO:** MINISTARSTVO ZNANOSTI I OBRAZOVANJA

**OIB:** 28082679513

**RAZINA:** 11

**ŠIFRA DJELATNOSTI:** 8542

**RKP:** 22486

**OBRAZLOŽENJE POLUGODIŠNJEG IZVRŠENJA FINANCIJSKOG PLANA ZA 2023. GODINU**

Fakultet za odgojne i obrazovne znanosti je javno visoko učilište u sastavu Sveučilišta J. J. Strossmayera u Osijeku. Osnovna djelatnost Fakulteta je visoko obrazovanje i znanost. Najvećim dijelom se financira iz proračuna Republike Hrvatske, a manjim od obavljanja vlastite djelatnosti.

Polugodišnji izvještaj o izvršenju financijskog plana za 2023. godinu Fakulteta za odgojne i obrazovne znanosti izrađuju se sukladno odredbama Zakona o proračunu (Narodne novine, br. 144/21).

**PRIHODI I PRIMICI**

Ukupni prihodi i primici za promatrano razdoblje izvršeni su u ukupnom iznosu od 1.599.773,00 eura što u usporedbi s planom za 2023. godinu predstavlja gotovo 50,00 % usvojenoga financijskoga plana (indeks izvršenja 48). Promatrano po izvorima financiranja izvršenja financijskoga plana je u skladu s donesenim planom. Prihodi za posebne namjene (izvor 43) u usporedbi s planom izvršeni su na razini od približno 20,00 %. Rezultat izvršenja na ovoj poziciji je očekivan budući da se većina prihoda na ovoj poziciji ostvaruje u rujnu i listopadu što izravno utječe na ovakav postotak izvršenja.

Struktura izvršenja prihoda:

|  |  |  |  |
| --- | --- | --- | --- |
| **Izvor** | **Plan 2023.** | **Izvršenje****30. 6. 2023.** | **Indeks izvršenja** |
| Opći prihodi i primici(izvor 11) | 2.914.173,00 | 1.416.557,00 | 49 |
| Vlastiti prihodi(izvor 31) | 73.000,00 | 43.394,00 | 59 |
| Prihodi za posebne namjene(izvor 43) | 350.904,00 | 68.855,00 | 20 |
| Ostale pomoći(izvor 52) | 0,00 | 70.152,00 | - |
| Donacije(izvor 61) | 0,00 | 815,00 | - |
| Ukupno | 3.338.077,00 | 1.599.773,00 | 48 |

**RASHODI I IZDACI**

Ukupni rashodi i izdaci u promatranom razdoblju izvršeni su u ukupnom iznosu od 1.698.516,00 eura što u usporedbi s planom za 2023. godinu predstavlja približno 50,00 % usvojenoga financijskoga plana (indeks 51).

 Struktura izvršenja rashoda:

|  |  |  |  |
| --- | --- | --- | --- |
| **Izvor** | **Plan 2023.** | **Izvršenje****30. 6. 2023.** | **Indeks izvršenja** |
| Opći prihodi i primici(izvor 11) | 2.914.173,00 | 1.349.678,00 | 46 |
| Vlastiti prihodi(izvor 31) | 73.000,00 | 88.447,00 | 121 |
| Prihodi za posebne namjene(izvor 43) | 350.904,00 | 192.986,00 | 55 |
| Ostale pomoći(izvor 52) | 0,00 | 66.590,00 | - |
| Donacije(izvor 61) | 0,00 | 815,00 | - |
| Ukupno | 3.338.077,00 | 1.698.516,00 | 51 |

**PRIJENOS SREDSTAVA IZ PRETHODNE I U SLJEDEĆU GODINU**

Akumulirani višak prihoda iz proteklih godina prenosi se za financiranje rashoda poslovanja i nabavu nefinancijske imovine u sljedećim godinama u ukupnom iznosu 277.918,00 eura. Od ukupno ostvarenog viška prihoda i primitaka iz proteklih razdoblja 110.900,00 eura odnosi se na izvor 31, a rezultat je neutrošenih prihoda iz proteklih razdoblja koji su ostvareni od programa cjeloživotnoga obrazovanja koji se realiziraju na Fakultet za odgojne i obrazovne znanosti. Na izvoru 43 ostvaren je višak u iznosu od 141.165,00 eura, a rezultat je neutrošenih prihoda iz proteklih godina koji su ostvareni od programa preddiplomskih, diplomskih i poslijediplomskih studija koji se realiziraju na Fakultetu za odgojne i obrazovne znanosti. Na izvoru 52 ostvaren je višak u iznosu od 24.953,00 eura, a rezultat je neutrošenih sredstava prema doznakama Ministarstva znanosti i obrazovanja za izdanja knjiga i znanstvenih časopisa u iznosu od 5.878,00 eura i 19.075,00 eura doznačenih od Grada Slatine za sufinanciranje izvanrednog studija ranoga i predškolskoga odgoja i obrazovanja kojega Fakultet za odgojne i obrazovne znanosti organizira i izvodi u Slatini. Konačno, na izvoru 61 ostvaren je višak u iznosu od 900,00 eura, a odnosi se na financiranje aktivnosti koje se realiziraju na Fakultetu za odgojne i obrazovne znanosti temeljem donacija neprofitnih udruga. Akumulirani višak prihoda iz prethodnih razdoblja raspoređuje se za financiranje rashoda poslovanja i za rashode za nabavu nefinancijske imovine u narednim razdobljima.

U Osijeku 13. srpnja 2023. godine.

**DEKANICA**

prof. dr. sc. Emina Berbić Kolar